בוב גריפין

רוברט "בוב" גריפין (באנגלית: Robert "Bob" Griffin; נולד ב-24 ביוני 1950) הוא כדורסלן עבר אמריקאי-ישראלי, וכיום פרופסור לספרות אנגלית. שיחק בעמדת הגארד וגובהו 1.77 מטר.

ביוגרפיה
גריפין נולד וגדל בארצות הברית, למשפחה ממוצא יהודי ואירי. עלה לישראל בתחילת שנות ה-70. 

הוא אביה של המנחה והדוגמנית הישראלית-אמריקאית בקי גריפין, ושל אחיה הצעיר אורן גריפין, מנישואיו לאריאלה גדסי, רואת חשבון ישראלית ממוצא יהודי-תימני.

קריירה

ספורטיבית 
הוא הגיע לשחק כדורסל בישראל בתחילת שנות ה-70, והצטרף למכבי רמת גן. בהמשך הושאל למכבי פתח תקווה, וחזר לאחר מכן למכבי רמת גן.

ב-1975 הצטרף למכבי תל אביב. בעונת 1976/1977 הוא זכה איתה בגביע אירופה לאלופות. באותה עונה הוא זכה עם הקבוצה באליפות ליגת העל בכדורסל, ובנוסף זכה עם הקבוצה בשתי אליפויות נוספות.

בעונת 1978/79 שיחק עונה נוספת במכבי רמת גן. אולם בתום עונה זו, פרש ממשחק בגיל 29.

בשנת 1988 שימש כעוזר-המאמן של אפי בירנבוים במכבי רמת גן. סמוך לתקופה זו שימש בתפקיד בצוות האימון של מכבי תל אביב. לאחר מכן שב לארצות הברית.

אקדמית 
בשנה זו (1979) השלים לימודי תואר ראשון באוניברסיטת תל אביב וחזר עם משפחתו לארצות הברית. הוא קיבל תואר דוקטור בספרות אנגלית מאוניברסיטת ייל שבארצות הברית. בשנת 1987 שבה המשפחה לישראל.

בשנים 1987-2005 שימש כמרצה בחוג לאנגלית של אוניברסיטת תל אביב. משנת 2005 משמש גריפין כפרופסור חבר באוניברסיטת טקסס A&M.

קישורים חיצוניים

 פרופיל שחקן, באתר מנהלת ליגת העל בכדורסל
 ערן סלע, זה א-ב של כדורסלע, באתר של ערן סלע
 יגאל לב, מחזיקי הגביע בנעלי בית, מעריב, 22 באפריל 1977
 שרי ארליך, בוב גריפין, ד"ר בוב גריפין, מעריב, 5 במרץ 1990

הערות שוליים

כדורסלנים אמריקאים
כדורסלנים ישראלים
כדורסלני מכבי עירוני רמת גן
כדורסלני מכבי תל אביב
בוגרי אוניברסיטת תל אביב
בעלי תואר דוקטור מאוניברסיטת ייל
מהגרים מישראל לארצות הברית
מדינת ניו יורק: כדורסלנים
כדורסלני אוניברסיטת קולומביה
ניו יורק: כדורסלנים
עולים בשנות ה-1970
אמריקאים ממוצא אירי
יהודים אמריקאים
אמריקאים שנולדו ב-1950
ישראלים שנולדו ב-1950